KOMISIJAS REGULA (ES) 2022/1324

(2022. gada 28. jūlijs),

ar ko attiecībā uz benzovindiflupīra, boskalīda, fenazahīna, fluazifopa-P, flupiradifurona, fluksapiroksāda, fosetilalumīnija, izofetamīda, metaflumizona, piraklostrobīna, spirotetramāta, tiabendazola un tolklofosmetila maksimālajiem atlieku līmeņiem konkrētos produktos vai uz tiem groza Eiropas Parlamenta un Padomes Regulas (EK) Nr. 396/2005 II un III pielikumu

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes Regulu (EK) Nr. 396/2005 (2005. gada 23. februāris), ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (1), un jo īpaši tās 14. panta 1. punkta a) apakšpunktu,

tā kā:

(1) Pārtikas kodeksa komisija 2021. gada 14. decembrī ar Kodeksu noteica jaunus maksimāli pieļaujamos atlieku līmeņus (CXL) attiecībā uz acetohloru, afidopirēnu, benzovindiflupīru, bifentrīnu, boskalīdu, buprofezīnu, karbendazīmu, hlorantraniliprolu, ciklaniliprolu, cipermetrīniem (ieskaitot alfa-cipermetrīnu un zeta-cipermetrīnu), dikambu, fenazahīnu, flonikamīdu, fluazifopu-P, fluēnsulfonu, flupiradifuronu, fluksapiroksādu, fosetilalumīniju, glifosātu, izofetamīdu, krezoksīmmetilu, mandestrobīnu, mezotrionu, metaflumizonu, metkonazolu, metoprēnu, pendimetalīnu, pentiopirādu, pikoksistrobīnu, propikonazolu, pidiflumetofēnu, piraklostrobīnu, piriofenonu, piriproksifēnu, spirotetramātu, tebukonazolu, tiabendazolu, tolklofosmetilu un tolfenpirādu (2).

(2) Minēto vielu maksimālie atlieku līmeņi (MAL) tika noteikti Regulas (EK) Nr. 396/2005 II, III un V pielikumā, izņemot afidopirēnu, fluēnsulfonu, pidiflumetofēnu un tolfenpirādu – vielas, kam konkrēti MAL netika noteikti un kas arī netika iekļautas minētās regulas IV pielikumā, tāpēc uz tām attiecina minētās regulas 18. panta 1. punkta b) apakšpunktā noteikto sākotnējo vērtību, proti, 0,01 mg/kg.

(3) Eiropas Parlamenta un Padomes Regulas (EK) Nr. 178/2002 (3) 5. panta 3. punktā noteikts: ja pastāv starptautiskie standarti vai ja tie noteikti tiks izstrādāti, tad tie jāņem vērā, izstrādājot vai pieņemot pārtikas aprites tiesību aktus, izņemot, ja šādi standarti vai to daļas būtu nerezultatīvs vai nepiemērots līdzeklis pārtikas aprites tiesību aktu likumīgo mērķu sasniegšanai vai ja ir zinātnisks pamatojums, vai ja to rezultātā aizsardzības līmenis būtu citāds, nekā atzīts par piemērotu Savienībā. Turklāt saskaņā ar minētās regulas 13. panta e) punktu Savienībai ir jāveicina saskaņotība starp starptautiskajiem tehniskajiem standartiem un pārtikas aprites tiesību aktiem, nodrošinot Savienībā pieņemtā augstā aizsardzības līmeņa nesamazināšanos.

(4) Savienība Pārtikas kodeksa komisijas pesticīdu atlieku komitejā iesniedza atrunas (4) (5) par CXL, kas ierosināti attiecībā uz šādām pesticīdu un produktu kombinācijām: acetohlors (visi produkti), afidopirēns (visi produkti), bifentrīns (visi produkti), boskalīds (sēkleņu apakšgrupa), buprofezīns (visi produkti), karbendazīms (visi produkti), ciklaniliprols (visi produkti), cipermetrīns (ieskaitot alfa-cipermetrīnu un zeta-cipermetrīnu) (visi produkti), dikamba (visi produkti), flonikamīds (visi produkti), fluazifops-P (plūškoka ogas, zemenes), fluēnsulfons (visi produkti), fosetilalumīnijs (kafijas pupiņas), glifosāts (visi produkti), mandestrobīns (rapšu sēklas), metaflumizons (vīnogas), metkonazols (visi produkti), metoprēns (visi produkti), pentiopirāds (visi produkti), pikoksistrobīns (visi produkti), propikonazols (visi produkti), pidiflumetofēns (visi produkti), tebukonazols (visi produkti), tolklofosmetils (kartupeļi) un tolfenpirāds (visi produkti).

(5) Turklāt Eiropas Pārtikas nekaitīguma iestāde (“Iestāde”) konstatēja, ka par tiabendazolu iespējamas bažas saistībā ar akūtu devu uzkrāšanos batātēs (6). Tāpēc attiecīgais CXL netiks iekļauts Regulā (EK) Nr. 396/2005 kā MAL.

(6) Patērētājiem Savienībā ir droši tie CXL, par kuriem Savienība nav iesniegusi atrunu Pārtikas kodeksa komisijas pesticīdu atlieku komitejā un attiecībā uz kuriem Iestāde nav konstatējusi iespējamas bažas par akūtas devas uzkrāšanos, – to skaitā daži benzovindiflupīra, boskalīda, fenazahīna, fluazifopa-P, flupiradifurona, fluksapiroksāda, fosetilalumīnija, izofetamīda, metaflumizona, piraklostrobīna, spirotetramāta, tiabendazola un tolklofosmetila CXL (7). Tāpēc šie CXL būtu kā MAL jāiekļauj Regulā (EK) Nr. 396/2005, izņemot gadījumus, kad tie attiecas uz produktiem, kuri minētās regulas I pielikumā nav minēti, vai kad tie ir zemāki par pašreizējiem MAL. Tāpēc hlorantraniliprola, krezoksīmmetila, mezotriona, pendimetalīna, piriofenona, piriproksifēna un tebukonazola MAL nebūtu jāmaina.

(7) Balstoties uz Iestādes zinātnisko ziņojumu un ņemot vērā ar izskatāmo jautājumu saistītos faktorus, attiecīgie MAL grozījumi atbilst Regulas (EK) Nr. 396/2005 14. panta 2. punkta prasībām.

(8) Tādēļ būtu attiecīgi jāgroza Regula (EK) Nr. 396/2005.

(9) Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

IR PIEŅĒMUSI ŠO REGULU.

1. pants Regulas (EK) Nr. 396/2005 II un III pielikumu groza saskaņā ar šīs regulas pielikumu.

2. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2022. gada 28. jūlijā Komisijas vārdā – priekšsēdētāja Ursula VON DER LEYEN

(1) OV L 70, 16.3.2005., 1. lpp.

(2) https://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites%252Fcodex%252FMeetings%252FCX-701-44%252FFINAL%252520REPORT%252FRep21_CACe.pdf

Joint FAO/WHO Food Standards Programme Codex Alimentarius Commission. (FAO/PVO kopīgā pārtikas standartu programma “Pārtikas kodeksa komisija”.) III papildinājums. 44. sesija. Virtuālā formātā, 2021. gada 8.–15., 17.–18. novembrī un 14. decembrī.

(3) Eiropas Parlamenta un Padomes Regula (EK) Nr. 178/2002 (2002. gada 28. janvāris), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp.).

(4) European Union comments on Codex CX/PR 21/52/5(REV): https://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites%252Fcodex%252FMeetings%252FCX-718-52%252FCRDs%252Fpr52_CRD22x.pdf.

(5) Report of the 52nd session of the Codex Committee on Pesticide Residues REP21/PR: https://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites%252Fcodex%252FMeetings%252FCX-718-52%252FREPORT%252FFINAL%2BREPORT%252FREP21_PR52e.pdf.

(6) Scientific support for preparing an EU position for the 52nd Session of the Codex Committee on Pesticide Residues (CCPR). EFSA Journal 2021;19(8):6766.

(7) Scientific support for preparing an EU position for the 52nd Session of the Codex Committee on Pesticide Residues (CCPR). EFSA Journal 2021;19(8):6766.